GHA dagboek | Die Vryburger
Ek blaai noudiedag deur die dagboek wat deur die GHA uitgegee word en merk die gesigte en name van diegene wie hulle met Afrikaner leiers identifiseer. Twee goed kom toe dadelik by op. Die eerste is wat is die definisie van ‘n leier en die tweede is wie presies is hierdie Afrikaners waarvan hier gepraat word.
Om die definisie van ‘n leier vas te maak is seker afhanklik van watter boek jy gelees het. Nietemin sal ‘n mens intuïtief aanvoel dat ‘n leier iets, iemand, ‘n groep of ‘n volk moet lei. Die term Afrikaner leier sluit natuurlik leiers soos Jacoba Zuma uit want hy lei wel maar net kriminele elemente. Onder hierdie kriminele groep is natuurlik ook Afrikaners; maar dit sluit ook nie-Afrikaners in wat Jacoba Zuma dus nie ‘n Afrikaner leier kan maak nie.
‘n Mens sou ook moedswillig kon vermoed dat ’n meningsvormer dalk ‘n Afrikaner leier kan wees. In hierdie groep tel natuurlik mense wat soms boeke oor die Afrikaner skryf en selfs Afrikaner sangers wat moontlik ‘n groot gevolg kan hê. Hierdie groep lei nie regtig nie aangesien hulle net hulle beskouing van die Afrikaner verwoord en/of uitbeeld; maar nie daadwerklik die toekoms van die spesifieke groep onder bespreking wil verbeter of uitbou nie.
Dus sal ‘n mens seker kan redeneer dat ‘n leier moet lei maar ook die toekoms en lot van sy volgelinge op die hart moet dra. Gemeet aan hierdie oorvereenvoudigde definisie moet ‘n mens weer na die Afrikaner leiers in die GHA se dagboekie kyk.
Op die tweede vraagstuk oor wie nou eintlik Afrikaners is kan mens sekerlik argumenteer dat alle huistaal gebruikers van Afrikaans inderdaad Afrikaners is. So ‘n definisie sal dan alle rasse en geslagte klassifiseer as Afrikaners. In die nuwe Suid Afrika sal ‘n mens dan ook kon aanvoer dat daar swart kinders is wat deur wit Afrikaner gesinne aangeneem is en wat Afrikaans as huistaal gebruik en daarom ook Afrikaners is. Nou weet ons ook vanuit ons eie geskiedenis dat die Boerevolk al baie verlei is deur die geldmag se “internasionalisering” van volke en dat dit nog nooit enige iets goed beteken het vir die Afrikaner boere volk.
Ek wil myself daarom ook verstout om te sê dat hierdie Afrikaner leier name wat die GHA aan ons voorhou met ‘n knippie sout geneem behoort te word. Miskien moet Die Vryburger ‘n ope gesprek aanmoedig waar lesers self kan noem wat en wie hulle dink Afrikaner leiers behoort te wees.
Vriendelike boere groete.
3 thoughts on “GHA dagboek”
Elsa April 17, 2013 at 11:51 am
Ek sien daar is ouens wat nie eers n vinger verroer het om hierdie volk te dien, wat nou die GHA se volksleiers is.
Miskien is daar een woord om vir die GHA te se: Dit is miskien die GHA se leiers, want talle daarvan is misleiers.
Die meeste in daardie boek is beslis nie my leiers nie !!
Joffre Papenfus April 17, 2013 at 6:56 pm
Moontlik is die tyd hier dat die Afrikaner deeglik kyk na wie hy is, dus ook wie sy leiers behoort te wees.
In ons dag het dit ongelukkig mode geword om duidelike, onomwonde standpunte te vermy.
Die Afrikaner moet opstaan en van diegene wat in leidende posisies is vra om duidelik hul standpunt/e te stel, sodat ons weer ‘n leierskorps kan kry wat staan of val by die Afrikaner, sy wese, maar ook sy herkoms/erfenis en toekomsideale.
Ons sal ook om ons moet kyk en onsself verseker dat elkeen wat hom- of haarself “Afrikaner” noem, dit werklik is.
Piet April 21, 2013 at 9:50 am
Die Boere-Afrikanervolksraad is my leiers. Mense wat demokraties in ‘n verkiesing verkies is en wat veg vir my toekoms belange.